ຄົນຮັ່ງມີ ຢູ່ໃນ ຫວຽດນາມ ເພີ່ມຈຳນວນຂຶ້ນ 
ລາຍ​ງານ​ໃໝ່ ເປີດ​ເຜີຍ​ໃຫ້​ຮູ້​ ເມື່ອໄວໆມານີ້ວ່າ ​ຄວາມ​ຮັ່ງມີ​ ຂອງ​ຫວຽດນາມ​​ ເພີ້ມຂຶ້ນໃນ​ຊ່ວງ​ ປີ 2012 ໂດຍ​ມີ​ຊັບ​ສິນ ​ຫຼາຍ​ເຖິງ 20 ຕື້​ໂດ​ລາ​.
ກອງປະຊຸມເສດຖະກິດຫວຽດນາມທີ່ເບິ່ງໄປໃນແງ່ຮ້າຍກຳລັງ ຫັນປ່ຽນໃໝ່ຢູ່ໃນລາຍງານສະບັບນຶ່ງທີ່ອອກຫວ່າງໄວໆມານີ້ ໂດຍແຈ້ງ ລາຍລະອຽດໃຫ້ຮູ້ ກ່ຽວກັບ ການເຕີບໂຕຂຶ້ນ ຂອງ ຄວາມຮັ່ງຢ່າງຫລວງຫລາຍທີ່ສຸດຂອງປະເທດ ລາຍງານທີ່ບໍລິສັດສືບລັບກ່ຽວກັບຄວາມຮັ່ງມີຂອງເອກກະຊົນ Wealth-X ທີ່ມີຫ້ອງການຕັ້ງຢູ່ໃນສິງກະໂປ ແລະທະນາຄານ UBS ຂອງສະວິດເຊີແລນ ເປີດເຜີຍໃຫ້ຮູ້ໃນເດືອນນີ້ກ່ຽວກັບ ຄວາມຮັ່ງມີທີ່ສຸດ ຂອງຫວຽດນາມເພີ້ມຂຶ້ນ ໃນຊ່ວງ ປີ 2012 ໂດຍມີຊັບສິນຫຼາຍເຖິງ 20 ຕື້ໂດລາສະຫະຣັດ ໃນຂະນະດຽວກັນ ບັນດານັກເສດຖະສາດຫວຽດນາມກ່າວ ເຕືອນວ່າ ປະເທດຢູ່ໃນເຂດເອ ເຊຍຕາເວັນອອກສຽງໃຕ້ແຫ່ງ ນີ້ ອາດຈະພາດເປົ້າໝາຍເສດຖະກິດໄລຍະ 5 ປີຂອງຕົນ ທີ່ກອງປະຊຸມດ້ານເສດຖະກິດທີ່ນະຄອນຫລວງຮາໂນຍໃນສັບ ປະດານີ້ ບັນດານັກຊ່ຽວຊານແລະພວກເຈົ້າໜ້າທີ່ລັດຖະບານ ພາກັນອອກສຽງໃນແງ່ບໍ່ດີກ່ຽວກັບພາບພົດທາງດ້ານການເງິນຂອງປະເທດ ມີການອ້າງ ຄຳເວົ້າຂອງບາງຄົນທີ່ກ່າວວ່າ ຫວຽດນາມກຳລັງລ້າຫລັງປະເທດອື່ນໆຢ່າງຫລວງ ຫລາຍໃນເຂດເອເຊຍຕາເວັນອອກສຽງໃຕ້ໃນຫລາຍໆດ້ານທາງດ້ານເສດຖະກິດ ເຖິງຢ່າງໃດກໍດີ ລາຍງານກ່ຽວກັບຄວາມຮັ່ງມີ ກ່າວວ່າ ພວກທີ່ຮັ່ງມີທີ່ສຸດຂອງຫວຽດ ນາມຊຶ່ງມີຊັບສິນມູນຄ່າຢ່າງໜ້ອຍ 30 ລ້ານໂດລາ ກຳລັງຮັ່ງຂຶ້ນນັບມື້ ຊຶ່ງເປັນອັດຕາ ສູງສຸດອັນດັບສອງໃນເຂດຕາເວັນອອກສຽງໃຕ້ຮອງຈາກໄທແລະອິນໂດເນເຊຍມາໃນ ອັນດັບ 3 ທ່ານ Le Dang Doanh ນັກເສດຖະສາດຫວຽດນາມກ່າວຕໍ່ວີໂອເອ ພະແນກຫວຽດ ນາມວ່າ ທ່ານບໍ່ມີຄວາມແປກໃຈຫຍັງກ່ຽວກັບການພົບເຫັນທີ່ວ່ານີ້ ອະດີດທີ່ປຶກສາຂອງລັດຖະບານຫວຽດນາມທ່ານນີ້ ກ່າວຕື່ມວ່າ ຊ່ອງຫວ່າງລະຫວ່າງຄົນຮັ່ງແລະຄົນທຸກໃນຫວຽດນາມກຳລັງກວ້າງອອກໄປ